שיר העפיפון
כשכאן היו חולות גבעה ופרדסים; ורק הילדים של אז ידעו לצחוק; הייתי ילד כאותם הקונדסים; עשיתי עפיפון צבעים כחול אדום ירוק; אל תשאלוני למה אל תשאלו מתי; פשוט עשיתי עפיפון אחד ודי; ורוח של שקיעה נשבה לה טיק טיק טוק; הנפתי עפיפון לים אדום כחול ירוק; בעיר הזאת נבנו בתים כקוביות; כבישים צרים ולא היה מקום לצחוק; האנשים היו אז אפורים מאד; נקרע בעפיפון פתאום הצבע הירוק; אל תשאלוני למה אל תשאלו מתי; נקרע הצבע הירוק נקרע ודי; ורוח של שקיעה נשבה לה טיק טיק טוק; הנפתי עפיפון לים אדום כחול ירוק; בעיר הזאת היו ימים של מלחמה; יצאנו חמושים הרחק מגבול החול; חבר אחד נפל ולא אדע על מה; נשרף בעפיפון פתאום הצבע הכחול; אל תשאלוני למה אל תשאלו מתי; נקרע הצבע הכחול נקרע ודי; ורוח של שקיעה נשבה לה טיק טיק טוק; הנפתי עפיפון לים אדום כחול ירוק; לעיר חזרנו אז עשונו גיבורים; העיר היתה שונה בעיר היה כבר חוק; הרגשנו את עצמנו קצת מיותרים; בעפיפון הבטנו אז אדום כחול ירוק; אל תשאלונו למה למה הבטנו דום; בעפיפון נקרע הצבע האדום; ורוח של שקיעה כבר לא נשבה בצחוק; נפל העפיפון לים אדום כחול ירוק; 